paragraph_text: Kvarovi su se događali već tijekom leta: sonda je, primjerice, nekoliko puta gubila orijentaciju zbog prljavih i neispravnih navigacijskih senzora. Dana 27. srpnja 1993. kamera letjelice snimila je jedine dvije slike Marsa koje je Mars Observer ikada poslao natrag na Zemlju. Kada su 21. kolovoza 1993., tri dana prije planiranog dolaska, konačno počele pripreme za ulazak u orbitu s letjelicom je prekinuta komunikacija. Svi pokušaji uspostavljanja kontakta bili su neuspješni, tako da je sonda službeno proglašena izgubljenom u rujnu 1993.